จริงๆแล้วขนาดของถ้วยอนามัยที่เหมาะสม ขึ้นอยู่กับปัจจัยหลายอย่างด้วยกันค่ะ อาทิเช่น อายุ ความยาวของช่องคลอด ปริมาณของประจำเดือน ความแข็งแรงของกล้ามเนื้อ เป็นต้น แต่สำหรับคำแนะนำเบื้องต้น ในหญิงที่ยังอายุน้อยประมาณไม่เกิน 30 ปี ไม่เคยมีเพศสัมพันธ์ หรือไม่เคยผ่านการคลอดมาก่อน แนะนำให้เริ่มใช้ที่ขนาดเล็กก่อนค่ะ หากไม่เพียงพอหรือขนาดไม่พอดี จึงค่อยเปลี่ยนเพิ่มขนาด แต่ในหญิงที่เคยผ่านการคลอดมาแล้ว หรือมีประจำเดือนปริมาณมากในแต่ละครั้ง การเลือกใช้ถ้วยขนาดใหญ่เป็นทางเลือกที่เหมาะสมกว่าค่ะ 1. เลือกจากขนาดความลึกของช่องคลอด ใช้นิ้วชี้ สอดเข้าไปในช่องคลอด ถ้าสอดได้สุดนิ้วใช้ size ไหนก็ได้ ถ้าสอดได้แค่ 2 ข้อหรือน้อยกว่า ใช้ size min เท่านั้นค่ะ 2. เลือกจากปริมาณการมาของประจำเดือน วันที่มามากใช้ถ้วย size Max วันที่มาน้อยใช้ถ้วย size Min